ดูตัวเองสิ
ก็แค่ฟันเฟืองอีกตัวในเครื่องจักร
ติดแหง็กกับงานธรรมดาค่าแรงถูก
เล่นตามกฎก็แล้ว
แต่ก็โดนเล่นงานอยู่ดี
คุณพยายามทำทุกอย่างตามครรลองที่ควร
แต่โชคก็ดูจะไม่เข้าข้างเอาเสียเลย
ผมสามารถนำเสนอวิธีหาเงิน
อำนาจ และเกียรติยศ ที่หมางเมินคุณมาแสนนาน
ทุกอย่างอยู่ในคู่มือเล่มนี้
กลวิธีต่างๆ ที่เจ้าพ่อมาเฟีย ทรงอิทธิพลที่สุดในโลก
ใช้เพื่อขึ้นเป็นนายกุมโชคชะตาตนเอง
แจกแจง ทีละวิธี
(แอล คาโปน ได้งานในฝัน)
(แฟรงค์ ลูคัส พัฒนาธุรกิจให้เติบโต)
(ซัลวาทอร์ รีน่า กุมอำนาจผ่านความกลัว)
(จอห์น กอตติ อย่าออกนอกลู่)
(วิตี้ บัลเจอร์ รอบคอบเพื่อความสำเร็จระยะยาว)
แน่นอนว่าชีวิตแบบนี้ไม่ใช่สำหรับทุกคน
แต่การดูตัวอย่างจากพวกเขา คุณจะได้ศึกษาวิธีที่พวกเขาใช้
ในการก้าวขึ้นเป็นเจ้าพ่อ
(เส้นทางเจ้าพ่อมาเฟีย)
เวลาผมพูดว่าเจ้าพ่อมาเฟีย
ผมนึกถึงอะไรงั้นหรือ
ก็ตรงตามตัวอักษร
เจ้าพ่อมาเฟียคือคนที่รู้วิธีเอาชนะระบบ
ที่จริงเจ้าพ่อมาเฟียคือซีอีโอขององค์กร
และบางแก๊งก็ใหญ่โตมาก
บางแก๊งก็หาเงินได้มหาศาล
และพอเกิดปัญหาขึ้น...
เรามีวิธีจัดการกับปัญหาหลายรูปแบบ
เราใช้วิธีที่โคตรน่ากลัว
เราคือขาโหด
ขาใหญ่ในโลกอาชญากรรม
ที่บริหารธุรกิจของแก๊งซึ่งมีมูลค่า สองล้านล้านดอลลาร์ต่อปี
รู้จักคุณค่าของโครงสร้างองค์กร
การประชาสัมพันธ์ และการกระจายความเสี่ยง
(การขู่กรรโชก ยาเสพติด การพนัน ลักพาตัว ฉ้อโกง ค้าของเถื่อน ฆาตกรรม)
กว่าคุณจะวางกล้ามเป็นเจ้าพ่อได้
คุณต้องทำตามคู่มือการไต่เต้าในโลกธุรกิจนี้ก่อน
และมีน้อยคนนักที่ยกระดับตัวเองได้สูงเท่า
หรือเร็วเท่าลูกชายช่างตัดผมจากบรุกลินคนนี้
ผู้ซึ่งจะโตมาเป็นนักเลงโดยแท้
เขามาแล้ว พี่ใหญ่มาเอง
แอล คาโปน
ในวัยที่เพิ่งย่างเข้า 30 ปี
แอล คาโปนก็เป็นราชา แห่งโลกใต้ดินในชิคาโกแล้ว
เขาปกครองเครือข่ายอาชญากรรมกว้างใหญ่
ที่โกยเงินได้มากกว่าร้อยล้านดอลลาร์
(เทียบเท่า 1.7 พันล้านดอลลาร์ในปัจจุบัน)
ขณะที่ทิ้งศพไว้ทั่วเมืองแห่งสายลม
แต่วิธีที่เขาเริ่มเส้นทางนี้สิน่าสนใจ
ซึ่งจะเป็นบทเรียนแรกของคุณ เรื่องการพัฒนาตนเอง
คุณต้องการความสำเร็จ ที่มาพร้อมการเป็นเจ้าพ่อ จริงๆ
พร้อมจะเริ่มบุกเบิกอาณาจักรของตัวเองหรือยัง
(กลวิธี: ค้นพบศักยภาพตนเอง)
การจะเป็นเจ้าพ่อที่ประสบความสำเร็จ ก่อนอื่น คุณต้องมีแรงผลักดัน
คุณต้องทะเยอทะยาน
คุณต้องฉลาดและรู้วิธีจูงใจคน
บางครั้งก็ต้องรู้จักข่มขู่ให้คนทำตามคำสั่ง
เช่นเดียวกับกิจกรรมอื่นๆ การจะพัฒนาทักษะนี้
ต้องอาศัยการฝึกฝนอย่างหนัก
และมุ่งมั่นกับเป้าหมาย
พวกที่พร้อมจะเป็นมาเฟีย คือคนที่แสวงหาวิธีสร้างตัว
พวกเขาไม่มีการศึกษา
พวกเขาไม่มีเงินเรียนมหาวิทยาลัย ก็เลยคิดว่า
"ฉันปล้นเป็น ฉันอัดคนเป็น"ั
ใครจะเห็นคุณค่าสิ่งนี้
แก๊งมาเฟีย
และอย่างที่คุณจะเห็นเอง
เจ้าพ่อส่วนใหญ่ค้นพบ ศักยภาพของตนเองตั้งแต่อายุน้อยๆ
จอห์น กอตติ เจ้าพ่อมาเฟีย แห่งนิวยอร์กซิตีในอนาคตเคยถูกจับห้าครั้ง
ก่อนวันเกิดอายุ 21
ตอนเด็ก เขาเกือบเสียนิ้วเท้าเมื่อครั้งที่เขา
พยายามจะขโมยเครื่องผสมปูน แล้วโดนมันหล่นทับเท้า
เขาถึงมีวิธีการเดิน ที่เป็นเครื่องหมายการค้าเฉพาะตัว
เจ้าพ่อมาเฟียชาวซิซิลี อย่างซัลวาทอร์ รีน่าเคยสมรู้ร่วมฆ่า
ตั้งแต่เพิ่งอายุ 18
ในการสังหารจนท.สหภาพแรงงานที่เคย ทำให้หัวหน้าของรีน่าอับอายในที่สาธารณะ
สมัยวัยรุ่น
ผู้ก่อตั้งแก๊งค้ายาในเมเดยินอย่างปาโบล เอสโกบาร์เคยทำให้แม่ที่เป็นครูภาคภูมิใจ
ด้วยการขายใบประกาศนียบัตรปลอม ก่อนจะเรียนจบด้วยการปลอมแปลงใบเกรด
หนูน้อยแอล คาโปนจะพิสูจน์ตัวเองเช่นกัน ว่าเป็นนักเรียนที่มีพรสวรรค์ด้านอาชญากรรม
(บรุกลิน นิวยอร์ก)
คาโปนเป็นลูกของผู้อพยพ
พ่อของเขาเข้าประเทศนี้มาก่อน มาเป็นช่างตัดผมในบรุกลิน
สมัยอยู่อิตาลีพวกเขาเป็นคนทำพาสต้า
ดังนั้นคาโปนไม่ได้เป็นนักเลงแต่เกิด อเมริกาต่างหากที่สร้างมาเฟีย
สมัยเรียน เขาเป็นเด็กเรียนเก่ง
แต่เขาออกจากโรงเรียนตอนอยู่เกรดหก
อาจเป็นเพราะทะเลาะกับครู
เขาอาจจะเบื่อและอยากหาเงิน
ไม่นาน
แอลก็จะค้นพบหนทาง ใช้วิญญาณนักธุรกิจของตนให้เป็นประโยชน์
ในวันเกิดเขาปีหนึ่ง
พ่อของคาโปนให้ของขวัญที่เด็กทุกคนฝันถึง
ชุดขัดรองเท้า
ขณะที่หนูน้อยแอลนั่งรอลูกค้า
เขาก็เล็งเห็นอีกธุรกิจที่ทำกำไรได้เยอะกว่า
โดยมีนักเลงท้องถิ่น ดอน บัตติสตา บัลซาโมสาธิตให้ดู
คาโปนประทับใจ
และได้แรงบันดาลใจ
วันรุ่งขึ้น เขาจ้างญาติของเขาสองคน
มาช่วยวางรากฐานธุรกิจให้เขา
ด้วยการคุกคามคู่แข่ง
หนูน้อยคาโปนบอกคู่แข่งว่า ถ้าเขาไม่อยากเดือดร้อนอีก
เขาจะต้องจ่ายเงินก่อนตั้งร้าน
"ทุกอาทิตย์เลยเหรอ" เด็กคนนั้นถาม
"ไม่ใช่อยู่แล้ว" คาโปนบอก
"ทุกวัน" ต่างหาก
คุณได้เห็นเด็กเจ้าถิ่นเก็บค่าคุ้มครองนั่นเอง
นี่แสดงให้เราเห็นว่าเขามีกำลังคน มีความทะเยอทะยาน รู้จักแก้ปัญหา
และมีหัวทางธุรกิจ
ซึ่งเหมาะเจาะกับการเป็นมาเฟีย
แน่นอน การมีลักษณะที่จะ ประสบความสำเร็จได้เป็นเรื่องหนึ่ง
แต่คุณจะไม่มีวันเป็นเจ้าพ่อมาเฟียได้
โดยไม่มีแนวทางที่ถูกต้อง
ให้หนังสือคู่มือนี้ชี้ทางก็แล้วกัน
(กลวิธี: เรียนรู้จากคนเก่ง)
ไม่ว่าคุณคิดว่าคุณฉลาดหรือแกร่งแค่ไหน
ไม่มีใครก้าวขึ้นนำในวงการมาเฟียได้ด้วยตัวเอง
คุณต้องมีที่ปรึกษา
สิ่งสำคัญคือมีใครสักคน ที่เชื่อมั่นในตัวคุณและอยากสอนคุณ
เพราะคุณกำลังเข้าสู่โลกที่อันตราย
และถ้าคุณร่วมมือกับคนผิดฝาผิดตัว
คุณจะอยู่ได้ไม่นาน
แต่การหาครูที่เหมาะสมต้องทุ่มเทหน่อย
ไม่ใช่ไปหาใครสักคนแล้วพูดว่า "ผมอยากเป็นเหมือนคุณ"
ต้องมีใครสักคนพูดว่า "นายมีคุณสมบัติ"
จากนั้นคุณก็ทำอะไรก็ตามที่จำเป็นต้องทำ
เพื่อพิสูจน์ตัวเอง เขาทำกันอย่างนั้น
เห็นได้ว่าหนุ่มน้อยแอล คาโปน ทำตามคู่มือนี้อย่างจริงจัง
ด้วยการเสาะหาที่ปรึกษาในวงการใต้ดิน ไม่ใช่แค่คนเดียว แต่สองคน
จอห์น ทอร์ริโอ ถือว่าเป็นอัจฉริยะแห่งโลกใต้ดิน
แน่นอนว่าเขาเป็นอาชญากร ทำเรื่องผิดกฎหมาย
แต่ในวงการที่เขาเลือกนี้ ทุกคนมองว่าเขาเก่งกาจและรอบรู้
และเด็กทุกคนบนท้องถนนในบรุกลิน
ที่อยู่ในถิ่นของคาโปน รู้ว่าจอห์นนี่ ทอร์ริโอเป็นใคร
ดังนั้นเมื่อคาโปนเจอจอห์นนี่ ทอร์ริโอ แล้วจอห์นนี่ ทอร์ริโอพูดกับเขาว่า
"ถ้านายต้องการงาน มาหาฉัน"
เรื่องใหญ่นะนั่น
ในที่สุด คาโปนก็เริ่มวิ่งเต้นทำธุระจิปาถะให้เขา
เช่นส่งมอบปืนในถุงกระดาษ
เก็บเงินสดตามซ่องในท้องที่
ทอร์ริโอแทบจะกลายเป็นเหมือนพ่อ สำหรับแอล คาโปน
หนุ่มน้อยคาโปนเรียนรู้กฎเหล่านี้จากทอร์ริโอ
แต่งตัวให้ดูดี
หุบปากไว้
และเมื่อจะอยู่บนจุดสูงสุด
จำไว้ว่า เงินคืออำนาจ
เด็กหนุ่มในแก๊งมักจะยะโสโอหัง
พวกเขาคิดว่ารู้ทุกอย่าง คาโปนถ่อมตัวเมื่ออยู่กับทอร์ริโอ
สำหรับที่ปรึกษาหมายเลขสอง
คาโปนศึกษาจากชายคนนี้ด้วย
อาชญากรตัวเป้งแห่งบรุกลิน แฟรงกี้ เยล
แฟรงกี้ เยลนิยมใช้ความรุนแรง
นี่คือหนึ่งในบุคคลที่อันตรายที่สุดในนิวยอร์ก
และการที่คาโปนไม่กลัว
การที่คาโปนอยากทำงานให้ชายคนนี้ บอกบางอย่างเกี่ยวกับตัวเขา
แฟรงกี้ เยล สอนทักษะอีกชุดให้คาโปน
แสดงให้เห็นเสมอว่าคุณพูดจริงทำจริง
ไม่ยอมเสียเปรียบเด็ดขาด
และจงใจสร้างชื่อเสียงให้ลือไกล
และเมื่อคาโปนเริ่มทำงานที่บาร์ของแฟรงกี้ เยล
ที่ชื่อฮาร์วาร์ดอินน์ในย่านโคนีย์ไอส์แลนด์
เขาได้โอกาสพิสูจน์ตัวเองว่าเป็นนักเรียนหัวไว
(ปี 1918 แปดปีก่อนที่คาโปนจะกลายเป็นเจ้าพ่อ)
แอล คาโปนในวัย 19 ทำงานเป็นเด็กเสิร์ฟ
คืนนั้น เขาถูกใจหญิงสาวคนหนึ่ง
เขาพยายามเอาชนะใจเธอ
แล้วเขาก็ลองอีกครั้ง
เมื่อเขาจีบไม่สำเร็จอยู่หลายครั้ง เขาก็ใช้วิธีตรงไปตรงมามากขึ้น
พี่ชายของเธอ แฟรงค์ แกลลูชิโอ
ลูกน้องของเจ้าพ่อมาเฟียนิวยอร์ก อย่างลัคกี้ ลูเซียโน่ ทนดูไม่ไหวแล้ว
ในไม่ช้าคาโปนที่ตัวใหญ่กว่ามากก็ได้เปรียบ
แกลลูชิโอจึงชักมีดออกมา
กรีดหน้าของแอลไปหลายแผล
คาโปนในตอนนี้ซึ่งมีแผลเป็นไปชั่วชีวิต
อยากล้างแค้น
แต่แฟรงกี้ เยลปฏิเสธ
เขาจะไม่ยอมให้ความโกรธ ของลูกศิษย์ตัวเองก่อสงคราม
ที่อาจทำให้ทั้งคู่วอดวาย
คาโปนยอมที่จะสงบศึก
แต่เขาจะได้ล้างแค้น ในภายหลังอย่างสาแก่ใจยิ่งกว่า
โดยการทำให้แกลลูชิโอเป็นลูกน้องตนเอง
คาโปนเป็นนักเรียนที่ดี เขาเลือกทำตามคำสอนในบางเรื่อง
เรียนรู้ทุกอย่างที่ควรเรียนรู้
การที่เขามีแฟรงกี้ เยล อยู่เคียงข้างคงช่วยอธิบายได้ว่า
ทำไมเขาถึงรอดพ้นวัยรุ่นมาได้
เพราะงานของเขาเสี่ยงอันตราย
แต่เขามีคนสำคัญคอยระวังหลังให้
เมื่อคุณสร้างรากฐานให้อนาคตตัวเองได้แล้ว
ก็ถึงเวลาเริ่มแผ้วถางเส้นทางของตนเอง
ฉันกำลังมุ่งสู่จุดสูงสุด ฉันจะต้องทำให้ได้
เพื่อจะแยกตัวออกจากฝูง
คุณจะต้องพิสูจน์ว่าคุณมีคุณสมบัติจะเป็นผู้นำ
และคุณสมบัติดีที่สุดคือการมีไอเดียเงินล้าน
(กลวิธี: สร้างโอกาสให้ตนเอง)
คุณอยากขึ้นสู่จุดสูงสุดใช่ไหมล่ะ
คุณต้องเป็นคนหาเงิน ก้อนโตด้วย
คุณต้องรู้วิธีหาเงินก้อนโต
และคุณยอมให้มีอะไรมา ขัดขวางวิธีที่คุณคิดหาเงินไม่ได้
แอล คาโปนคือตัวอย่างนี้
(ชิคาโก ปี 1920 ห้าปีก่อนที่คาโปนจะกลายเป็นเจ้าพ่อ)
คาโปนตัดสินใจย้ายไปชิคาโก
เพราะเขาเห็นโอกาส ที่จะประสบความสำเร็จยิ่งขึ้น
ชิคาโกเป็นเมืองใหญ่ที่คึกคัก
และเขาไปถึงช่วงเริ่มใช้กฎหมาย ห้ามผลิตและจำหน่ายสุราพอดี
หลังสงครามโลกครั้งที่ 1 หัวกะทิในสภาคองเกรส
ตัดสินใจว่ากุญแจ สู่ความรุ่งเรืองและอำนาจของอเมริกา
คือการทำให้สุราเป็นสิ่งผิดกฎหมาย
แต่คาโปนไม่เชื่อว่า
เพื่อนร่วมชาติจะยับยั้งชั่งใจจากของมึนเมาได้
คาโปนรู้ดีว่าประชาชนจะไม่ยอมรับกฎหมายนี้
และเมื่อนั้นเองที่คุณเริ่มต้องคิดแบบนักธุรกิจ
จะฉวยโอกาสยังไงดี นั่นคือช่วงเวลาสำคัญ
เขารู้ว่ามีเงินล้านรออยู่
เพราะผู้บริโภคต้องการสินค้า และเราจะเป็นคนจัดหาให้
โอกาสดีๆ ที่รัฐบาลมอบให้นี้
เรียกว่าการค้าเหล้าเถื่อน
แถมมีให้เลือกหลากหลายตามชอบ
ถ้าคุณชอบวิสกี้ คุณก็ขายวิสกี้เป็นยาได้
เมื่อมีใบสั่งยาของแพทย์ คอเหล้าทุกคนหายอยากได้
หรือคุณอาจหาวิธีที่สร้างสรรค์
ในการนำเข้าเหล้าเถื่อนข้ามพรมแดนแคนาดา
ถ้าคุณชอบรสหวานมากกว่า ก็มีการล่องรัม
หรือการลักลอบขนเหล้าชั้นดี จากต่างแดนโดยทางเรือ
แต่เพื่อให้ได้เงินเยอะกว่านั้น เบียร์เป็นใบเบิกทางชั้นดี
นักค้าเหล้าเถื่อนเข้ายึดโรงเบียร์ที่ถูกปิด
และเมื่อตำรวจแวะมาตรวจ พวกเขาก็โน้มน้าวให้ตำรวจทำเป็นไม่เห็น
จากนั้นพวกเขาก็แปะป้ายแสนฉลาด และเฝ้าดูเม็ดเงินไหลมาเทมา
แต่ถ้าคุณอยากให้เงินหลั่งไหลเป็นห่าฝนจริงๆ
คุณก็ทำมันซะทุกอย่าง
ไม่นานหลังจากมาถึงชิคาโก
และติดต่อที่ปรึกษาคนเดิม อย่างจอห์น ทอร์ริโออีกครั้ง
ิคาโปนก็หันมาสนใจ ธุรกิจการค้าเหล้าเถื่อนเต็มตัว
ช่วงแรก คาโปนเป็นมือเท้าให้ทอร์ริโอ
แต่จอห์นนี่ ทอร์ริโอค่อยๆ เริ่มตระหนักว่า
คาโปนเป็นนักธุรกิจที่เก่งกาจเช่นกัน
รู้ว่าเขาเป็นผู้นำที่ฉลาด และมีเสน่ห์ รู้ว่าทุกคนจะทำงานให้เขา
แต่เส้นทางอาชญากรของคาโปน
เจออุปสรรค
เจ้าพ่อมาเฟียชิคาโก และเจ้านายคนปัจจุบันของทอร์ริโอ
บิ๊กจิม โคลอสซิโม
ไม่อยากยุ่งกับการค้าเหล้าเถื่อน
เขาพอใจแล้วกับร้านอาหาร ซ่อง และคาสิโน
เขาไม่เต็มใจจะรับความเสี่ยง จากการทำธุรกิจใหญ่โตขึ้น
คาโปนไม่ใช่คนที่ยอมให้ ความคิดคับแคบขัดขวางแผนการใหญ่
เขากับทอร์ริโอเลยต้องหาทางแก้ไข
เมื่อถึงจุดหนึ่ง พวกเขาก็ตัดสินใจว่าต้องกำจัดบิ๊กจิม
เมื่อมีหนทางสู่ความมั่งคั่งของเขาเป็นเดิมพัน
คาโปนจึงไม่ไว้ใจให้ใครก็ได้กำจัดบิ๊กจิม
เขารู้ดีว่าจะโทรหาใคร
ที่ปรึกษาอีกคนและอดีตเจ้านาย ของเขาจากนิวยอร์ก แฟรงกี้ เยล
คาโปนจัดการรายละเอียด และเสนอเงินจ้างเยล 10,000 เหรียญ
เทียบเท่าประมาณ 150,000 เหรียญในปัจจุบัน
คำสั่งของคาโปนคือ
เยลไปร้านอาหารของโคลอสซิโม และเข้าประจำตำแหน่ง
ไม่นานหลังสี่โมงเย็น
โคลอสซิโมก็มาพบลูกน้องคนหนึ่ง
แต่ชายคนนั้นไม่มา
โคลอสซิโมเดินไปที่ตู้โทรศัพท์ เพื่อจะถามว่าเกิดอะไรขึ้น
ซึ่งทำให้เขาติดกับ
บิ๊กจิมถูกยิงเข้าที่กกหูขวาและตายคาที่
ฆาตกรรมครั้งนั้นสั่นสะเทือน วงการใต้ดินของชิคาโก
และเปิดทางให้คาโปนค้าเหล้าเถื่อนสมใจ
ภายในสามปีหลังจากนั้น
คาโปนและทอร์ริโอ เข้ายึดโรงเบียร์ใหญ่ๆ เก้าแห่ง
ไม่ช้าทุกคนก็ชัดเจนแล้วว่าพวกเขานี่เอง
คนที่กำลังควบคุมธุรกิจสุรา
โรงเบียร์ขนาดยักษ์เหล่านี้ซึ่ง เคยมีบริษัทใหญ่ถูกกฎหมายเป็นเจ้าของ
ตอนนี้กลับตกเป็นของชายสองคนนี้
กลยุทธ์ค้าเหล้าเถื่อนของคาโปนช่วยทำให้ แก๊งของเทอร์ริโอเติบโตเป็นอาณาจักร
กอบโกยเงินอย่างน้อยปีละสามล้านดอลลาร์
เทียบเท่า 51 ล้านเหรียญในปัจจุบัน
และการที่พวกเขากำจัด อุปสรรคใหญ่ส่งผลดีอีกอย่าง
นั่นคือส่งจอห์น ทอร์ริโอ ขึ้นเป็นเจ้าพ่อโลกใต้ดินของชิคาโก
โดยมีคาโปนเป็นอันดับสอง
เมื่อคุณเลื่อนอันดับเป็นผู้สืบทอดตำแหน่ง
จุดหมายปลายทางสู่การเป็น เจ้าพ่อของคุณยังไม่มีอะไรแน่นอน
แล้วคุณจะรักษาตำแหน่งตัวเองยังไงล่ะ
(กลวิธี: สานสัมพันธ์กับเจ้านาย)
เมื่อคุณกลายเป็นหัวหน้าแก๊ง คุณจะต้องเป็นคนตัดสินใจ
อย่าพูดแบบนั้นกับฉันอีก ได้ยินไหม
แต่การจะได้เลื่อนตำแหน่ง คุณต้องมีสิ่งสำคัญนี้
ความภักดี
อย่าล้ำเส้น
ถ้าตำแหน่งคุณอยู่ฝั่งซ้าย ของสนาม คุณก็เล่นฝั่งซ้าย
ถ้าตำแหน่งของคุณคือเก็บเงินจากบ่อนทุกวันพฤหัส
คุณก็ทำตามนั้น
ทำตามคำสั่ง
เมื่อชะตาฟ้ากำหนด ของแอล คาโปนใกล้เข้ามา
เขาทำให้เจ้านายอย่าง จอห์น ทอร์ริโอรู้แน่ว่ามีเขาระวังหลังให้
เขาเป็นคนหนุ่ม เขายังเรียนรู้ธุรกิจ
เขาทำเงินได้
อย่างน้อยในตอนนั้น เขาไม่ใช่คนที่
ดูพร้อมจะกุมบังเหียนเป็นเจ้าพ่อ
แต่ในโลกใต้ดิน
ชีวิตเคลื่อนไปอย่างรวดเร็ว
(สงครามเบียร์)
สงครามเบียร์ในชิคาโก
เป็นผลจากความขัดแย้ง ภายในแก๊งค้าเหล้าเถื่อนหลายแก๊ง
เป็นสงครามแย่งชิงอาณาเขตที่รุนแรงมาก
มีการยิงกัน มีการยิงกันเพื่อแก้แค้น
บริเวณแนวกันชนระหว่าง กลุ่มทางใต้ของทอร์ริโอและคาโปน
และกลุ่มคู่แข่งค้าเหล้าเถื่อนที่อยู่ทางเหนือ
มีดีน โอบาเนียน
ผู้เป็นนักจัดดอกไม้ในตอนกลางวัน
ดีน โอบาเนียนจึงเริ่มพยายาม ขยับเข้ามาในถิ่นของทอร์ริโอ
ถึงจุดนั้น ทอร์ริโอก็เริ่มเบื่อหน่าย
และในฐานะทหารที่ภักดี
คาโปนรู้ว่าต้องทำอะไรและควรติดต่อใคร
เขาออกใบสั่งฆ่าอีกครั้ง ให้แฟรงกี้ เยล ที่ปรึกษาคนเดิมของเขา
โอบาเนียนกำลังทำงานอยู่ในร้านดอกไม้
มีผู้ชายสองคนเข้ามา ไม่ใช่คนที่เขารู้จัก
หนึ่งในนั้นคือแฟรงกี้ เยล
เขาจึงทักทายทั้งสองอย่างอบอุ่น
พวกเขาก็จับมือกันแบบที่เรียกว่าจับมือแบบชิคาโก
เขาจับมือแล้วดึงมาข้างหน้า กระทุ้งปืนเข้าหน้าท้องและยิง
ภัยคุกคามถูกกำจัดไปแล้วหนึ่ง
แต่โอแบนเนียนมีเพื่อนมากมาย
หลังการฆาตกรรมโอบาเนียน คาโปนเริ่มระวังตัวมากขึ้น
เขาหาบอดี้การ์ดหลายคนมาคุ้มกัน
ทอร์ริโอไม่กังวลเท่าไหร่
หลังจากซื้อของ ทอร์ริโอกับภรรยากลับถึงบ้าน
ซึ่งมีคนของโอบาเนียนซุ่มรออยู่
พวกเขายิงทอร์ริโอห้านัด
แต่เขารอด
เมื่อทอร์ริโอฟื้นขึ้นมา
คาโปนฉวยโอกาสนี้พิสูจน์ความจงรักภักดีของตน
คาโปนไปนั่งเฝ้าข้างเตียงทอร์ริโอด้วยตนเอง
เพื่อให้แน่ใจว่าจะไม่มีใครพยายามมาเก็บงาน
เขาภักดีและแสดงความห่วงใยทอร์ริโอ
ความอดทนและความภักดีของแอลเห็นผล
หลังจากทอร์ริโอหายดี
เขาบอกคาโปนว่าจะเกษียณและกลับนิวยอร์ก
ทำให้คาโปนซึ่งตอนนั้นอายุแค่ 26 ปี
ขึ้นเป็นเจ้าพ่อคนใหม่ของโลกใต้ดินชิคาโก
หกปีหลังจากย้ายมาอยู่เมืองแห่งสายลม แอล คาโปนก็กลายเป็นอันดับหนึ่ง
แต่ช่วงฮันนีมูนของเขาจะไม่คงอยู่นาน
เมื่อทำตามคู่มือได้งานในฝันเล่มนี้
คุณได้ค้นพบพรสวรรค์ด้านอาชญากรรม
ซึมซับบทเรียนที่ถูกต้อง
พิสูจน์ศักยภาพในการหาเงิน
และสร้างโอกาสสู่ความสำเร็จ
แต่ตอนนี้เมื่อคุณได้งานในฝันแล้ว
คู่แข่งขี้อิจฉาจะกระหายเลือด
ถ้าคุณอยากรอดจากพายุที่ใกล้เข้ามา
บทเรียนต่อไปในคู่มือนี้สำคัญมาก
(กลวิธี: รักษาตำแหน่ง)
คุณหาทางมาอยู่บน จุดสูงสุดของห่วงโซ่อาหารได้แล้ว
แต่อีกไม่นานก็จะเริ่มมีแร้งมาวนเวียน
ไม่ว่าใคร ก็อยากแย่งสิ่งที่คุณครอบครอง
และคุณต้องปกป้องสิ่งนั้นเสมอ
ซึ่งความรุนแรงเป็นวิธีปกป้องที่ดีที่สุด
เจ้าพ่อน้องใหม่คนอื่นๆ คงเห็นด้วยแน่นอน
แค่สองเดือน
ที่นิโคเดโม สการ์โฟปกครองมาเฟียฟิลาเดลเฟีย
เขามุ่งเป้าจัดการคู่แข่ง ในแก๊งมาเฟียกรีกของเมืองนั้น
ว่ากันว่าเขาสั่งฆ่า
หัวหน้าแก๊ง เชลเซส บูราสกับแฟนสาว ในร้านอาหารชื่อดังทางใต้ของฟิลาเดลเฟีย
เพื่อที่เขาจะได้ยึดเครือข่ายค้ายาของมาเฟียกรีก
เมื่อผู้หมวดยากูซ่า ฮิโรชิ ยามาโมโต้
แยกตัวจากแก๊งที่ใหญ่ที่สุดในญี่ปุ่น ยามากูจิกูมิ
เพื่อตั้งแก๊งของตนเอง
งานแรกของเขาคือลอบสังหารคู่แข่ง มาซาฮิสะ ทาเคนากะ
ที่เบียดชิงตำแหน่งเจ้าพ่อ จากเขาไปได้อย่างฉิวเฉียด
และระหว่างปีแรกที่หนุ่มน้อยวิค โอเรน่า
รักษาการหัวหน้าแก๊งโคลอมโบ
เขารักษาแหล่งทุนของแก๊ง ด้วยการสั่งฆ่าโทมัส โอเซรา
ผู้ถูกกล่าวหาว่ายักยอกผลกำไร จากบริษัทกำจัดขยะของแก๊ง
เมื่อสงครามเบียร์กำลังดุเดือด...
มาเฟียชิคาโกกว่า 500 คน ล้มตายในสงครามระหว่างแก๊ง
คู่แข่งเริ่มห้ำหั่นตัดราคาในธุรกิจค้าเหล้าเถื่อน
ปีแรกที่คาโปนขึ้นเป็นหัวหน้าแก๊ง เขาต้องสู้เพื่อความอยู่รอดอย่างต่อเนื่อง
ถ้ามีคนจับได้ว่าคุณอ่อนแอ
พวกเขาจะกำจัดคุณ ฆ่าคุณ และโค่นคุณ
จนกว่าพวกเขาจะแย่งสิ่งที่ต้องการจากคุณได้
เมื่อทุกสิ่งที่คุณสร้างมาเสี่ยงจะหลุดมือไป
คุณต้องส่งสัญญาณบอกกล่าว
วันที่ 27 เมษายน ปี 1926
คู่แข่งค้าเหล้าเถื่อน ไมลส์กับบิล โอดอนเนลล์
ตัดสินใจเสี่ยงตายไปกินดื่ม
ในถิ่นของคาโปน
ไม่นานพวกเขาก็มีเพื่อนกินดื่มเพิ่ม
หลายสัปดาห์แล้วที่พี่น้องโอดอนเนล พยายามถล่มตัดราคาขายของคาโปน
โดยการด้อยค่าคุณภาพเหล้าของเขา
เมื่อคาโปนรู้ว่าพวกเขาทำแบบนี้ถึงถิ่น
เขาจึงตัดสินใจไม่ปล่อยผ่านการท้าทายกันนี้
เขาสั่งคนกรูไปที่บาร์
และคาโปนประกาศว่าปาร์ตี้จบแล้ว
สองพี่น้องถูกยิงแต่หนีรอดมาได้
เพื่อนคนหนึ่งของพวกเขาไม่โชคดีขนาดนั้น
คาโปนก็โชคร้ายเหมือนกัน
เพราะเขาเพิ่งฆ่าผู้ช่วยอัยการรัฐ
วิลเลียม แม็คสวิกกิน
คาโปนน่าจะไม่รู้เลยว่า
คืนนั้นแม็คสวิกกินจะไปเที่ยวกับพวกนั้น
เมื่อพวกเขารู้ว่าเพิ่งฆ่าอัยการรัฐ
ทุกคนก็ตื่นตระหนก
นี่ไม่ใช่เรื่องนักเลงอีกคนถูกฆ่า
ความพยายามจะรักษา ตำแหน่งของคาโปนกลับส่งผลเสีย
เมื่อกองกำลังตำรวจทั้งชิคาโก ได้รับคำสั่งให้โค่นหัวหน้าคนใหม่ลง
ตำรวจเร่งมืออย่างหนัก
และบุกค้นแหล่งซ่องสุมทุกแห่งในเมือง
คาโปนจึงต้องกบดาน
คาโปนเฝ้าดูการตามล่าตัวเองจากที่ห่างไกล
และเห็นตำนานของเขาชักบานปลาย
ในที่สุด คาโปนก็ตัดสินใจว่าถึงเวลาเลิกกบดาน
และประกาศจุดยืน
เขาจัดงานแถลงข่าว
เขากลับมาที่ชิคาโกและแถลงข่าว
ที่บันไดหน้าศาลว่าบิลลี่ แม็คสวิกกิน อัยการรัฐคนนี้เป็นหนึ่งในคนของผม
ผมจ่ายเงินเดือนให้เขา
เขาพูดว่า "ผมจะฆ่าแม็คสวิกกินไปทำไม"
"ผมชอบเขา ผมจ่ายเขาไปตั้งเยอะ และผมก็ได้คุ้มกับเงินที่จ่าย"
"และถ้าตำรวจอยากคุยเรื่องนี้กับผม ผมมาแล้ว"
"นักข่าวมีคำถามอะไรไหม"
"ผมเป็นคนดูแลแก๊ง ผมยินดีคุยกับคุณเรื่องนี้"
คาโปนประกาศตัวว่าเป็นราชามาเฟียแห่งชิคาโก
และในชั่วพริบตา
ตำนานของคาโปนก็ถูกสร้างขึ้น
นั่นคือช่วงเวลาเปิดตัวคาโปน โด่งดังระดับประเทศ
เขาจะโด่งดังระดับนั้นต่อไป
อีกห้าปีที่โชติช่วงและนองเลือด
จนกระทั่งเขาถูกจับ เพราะเรื่องเดียวนี้ที่รัฐบาลไม่มีวันยอม
การหนีภาษี
อย่างไรก็ตาม ความเชี่ยวชาญ ของแอล คาโปนตามคู่มือบทนี้นั่นเอง
ที่นำพาเขาจากเด็กข้างถนน ขึ้นสู่จุดสูงสุดของอำนาจ
คุณอาจต้องสะสมความมั่งคั่ง โดยไม่มีโอกาสเหมาะเจาะแบบแอล คาโปน
ดังนั้น คุณต้องมีแผนธุรกิจที่รัดกุม
แผนธุรกิจที่ปฏิวัติอุตสาหกรรม อะไรสักอย่างและช่วยคุณสร้างอาณาจักร
แนวทางให้คุณศึกษาในบทต่อไป
มหาเศรษฐีนักค้าเฮโรอีน แฟรงค์ ลูคัส
ผู้เป็นตัวอย่างให้เห็นว่า มีหลายวิธีให้คุณติดอันดับฟอร์จูน 500
พร้อมจะกอบโกยเงินกองโตหรือยัง
คำบรรยายโดย เพียรพิไล ธรรมลิขิตชัย